cyanic-selkie/wikianc huggingface dataset:
মহাদেব সাহা
কর্ম জীবন
সাপ্তাহিক পূর্বদেশ পত্রিকায় সাংবাদিক হিসেবে যোগদানের মধ্য দিয়ে ১৯৬৯ সালে মহাদেব সাহার কর্মজীবন শুরু হয়। জীবনব্যাপী তিনি বিভিন্ন পত্রিকায় সাংবাদিক হিসেবে কর্মরত থেকেছেন। সর্বশেষ তিনি দৈনিক ইত্তেফাক পত্রিকা থেকে অবসর গ্রহণ করেন।
সাহিত্য কর্ম
তার প্রকাশিত গ্রন্থের সংখ্যা ৯৩ টি।
পুরস্কার ও সম্মাননা
মহাদেব সাহা তার কাব্য প্রতিভার জন্য অসংখ্য পুরস্কার লাভ করেছেন। তিনি ১৯৮৩ সালে কবিতায় বাংলা একাডেমী পুরস্কার এবং ২০০১ সালে একুশে পদক লাভ করেন। এছাড়াও অন্যান্য পুরস্কার ও সম্মননার মধ্যে ১৯৯৫ সালে আলাওল সাহিত্য পুরস্কার, ১৯৯৭ সালে বগুড়া লেখকচক্র পুরস্কার, ২০০২ সালে খালেকদাদ চৌধূরী স্মৃতি পুরস্কার এবং ২০০৮ সালে জাতীয় কবিতা পরিষদ পুরস্কার অন্যতম।২০২১ সালে স্বাধীনতা পুরস্কার লাভ করেন।
প্রসঙ্গমুক্ত ব্যাকরণ
ভাষাবিজ্ঞান এবং কম্পিউটার বিজ্ঞানে প্রসঙ্গমুক্ত ব্যাকরণ (Context-free grammar বা সংক্ষেপে CFG) হচ্ছে একটি বিধিগত ব্যাকরণ (formal grammar) যেখানে প্রতিটি উৎপাদনী সূত্র (production rule) নিম্নোক্ত রূপের হয়- যেখানে V একটি অসমাপ্তিজ্ঞাপক প্রতীক (nonterminal symbol) এবং w হচ্ছে সমাপ্তিজ্ঞাপক (terminal symbol) ও/অথবা অসমাপ্তিজ্ঞাপক প্রতীক দিয়ে গঠিত একটি স্ট্রিং। "প্রসঙ্গমুক্ত" (context-free) পরিভাষাটি দিয়ে বোঝানো হচ্ছে যে অসমাপ্তিজ্ঞাপক V-কে সর্বদাই w দিয়ে প্রতিস্থাপিত করা যাবে, সেটি যে প্রসঙ্গেই ঘটুক না কেন। একটি বিধিগত ভাষা (formal language) যদি কোন প্রসঙ্গমুক্ত ব্যাকরণ থেকে উৎপাদন বা সৃষ্টি (generate) করা হয়, তবে তাকে প্রসঙ্গমুক্ত ভাষা (context-free language) বলা হয়।
প্রসঙ্গমুক্ত ব্যাকরণ একটি শক্তিশালী ধারণা এবং এর সাহায্যে বেশির ভাগ প্রোগ্রামিং ভাষার সিনট্যাক্স বর্ণনা করা যায় এবং তা-ই বাস্তবে ঘটেছে। কিন্তু প্রসঙ্গমুক্ত ব্যাকরণগুলি সরলও বটে; এগুলির সাহায্যে দক্ষ পার্সিং অ্যালগোরিদম নির্মাণ করা সম্ভব, যেগুলি কোন প্রদত্ত স্ট্রিং কীভাবে ব্যাকরণটি থেকে সৃষ্টি হতে পারে, তা নির্ণয়ে সক্ষম। আর্লি পার্সার (Earley parser) এই ধরনের অ্যালগোরিদমের একটি উদাহরণ। এলআর পার্সার (LR parser) এবং এলএল পার্সারগুলি (LL parser) প্রসঙ্গমুক্ত ব্যাকরণসমূহের একটি সীমিত উপসেটের ওপর কাজ করে।
প্রসঙ্গমুক্ত ব্যাকরণ প্রকাশ করার জন্য সবচেয়ে প্রচলিত লিখন পদ্ধতি (notation) হচ্ছে বিএনএফ (BNF) বা বাকাস-নাউর রূপ।
বিধিগত সংজ্ঞা
অন্য যেকোন বিধিগত ব্যাকরণের (formal grammar) মতই কোন প্রসঙ্গমুক্ত ব্যাকরণ G-কে একটি ৪-টুপল আকারে প্রকাশ করা যায়:
যেখানে
কোন ভাষা L-কে একটি প্রসঙ্গমুক্ত ভাষা (Context-Free-Language বা CFL) বলা হয় যদি এর ব্যাকরণটি প্রসঙ্গমুক্ত হয়। আরও সঠিকভাবে, L এমন একটি ভাষা যার শব্দ, বাক্য এবং পদগুচ্ছগুলি একটি প্রসঙ্গমুক্ত ব্যাকরণের প্রতীক ও শব্দ দিয়ে গঠিত। L-কে তাই সাধারণত L=L(G) আকারে প্রকাশ করা হয়।
নিচে কিছু প্রসঙ্গমুক্ত ব্যাকরণের উদাহরণ দেয়া হল:
উদাহরণ ১
নিচে একটি সরল প্রসঙ্গমুক্ত ব্যাকরণ দেয়া হল: যেখানে | দিয়ে একই অসমাপ্তিজ্ঞাপক প্রতীকের জন্য একাধিক অপশনগুলিকে পৃথক করে দেখানো হয়েছে এবং ε দিয়ে খালি স্ট্রিং বোঝানো হয়েছে। এই ব্যাকরণটি নিচের ভাষাটিকে সৃষ্টি করে:
যা একটি নিয়মিত ভাষা নয়।
উদাহরণ ২
নিচের প্রসঙ্গমুক্ত ব্যাকরণটি x, y এবং z নামক তিনটি চলকের জন্য সিনট্যাক্সগতভাবে সঠিক ইনফিক্স বীজগাণীতিক এক্সপ্রেশন সৃষ্টি করতে পারে:
উদাহরণস্বরূপ এই ব্যাকরণটি "( x + y ) * x - z * y / ( x + x )" স্ট্রিংটি সৃষ্টি করতে পারে।
উদাহরণ ৩
{a,b} সেটটির উপর ভিত্তি করে গঠিত সমস্ত স্ট্রিং, যেগুলির প্রতিটিতে a-এর সংখ্যা b-এর সংখ্যার সমান নয়, যে ভাষা গঠন করে, সেই ভাষাটিকে নিচের প্রসঙ্গমুক্ত ব্যাকরণ দিয়ে নির্দেশ করা যায় এখানে T এরকম সমস্ত স্ট্রিং সৃষ্টি করে যেগুলিতে a ও b-এর সংখ্যা সমান। U এরকম সমস্ত স্ট্রিং সৃষ্টি করে যেগুলিতে a-এর সংখ্যা b-এর চেয়ে বেশি এবং V এমন সমস্ত স্ট্রিং সৃষ্টি করে যেগুলিতে a-এর সংখ্যা b-এর সংখ্যার চেয়ে কম।
উদাহরণ ৪
প্রসঙ্গমুক্ত ভাষার আরেকটি উদাহরণ হল । এটি একটি নিয়মিত ভাষা নয়, কিন্তু এটি প্রসঙ্গমুক্ত এবং নিচের প্রসঙ্গমুক্ত ব্যাকরণটি দিয়ে সৃষ্টি করা সম্ভব:
অন্যান্য উদাহরণ
প্রসঙ্গমুক্ত ব্যাকরণ কেবল গাণিতিক বিধিগত ভাষাসমূহের মধ্যেই সীমাবদ্ধ নয়। ভেনপা নামের এক শ্রেণীর তামিল কবিতা প্রসঙ্গমুক্ত ব্যাকরণ-নিয়ন্ত্রিত বলে ধারণা করা হয়।
আগ্নেয়গিরির বাঁধ
থাম্ব|295x295px| [[কানাডা|কানাডার ব্রিটিশ কলম্বিয়ার দ্য ব্যারিয়ার প্রান্ত।]] আগ্নেয়গিরির বাঁধ হ'ল এক প্রকার প্রাকৃতিক বাঁধ যা প্রত্যক্ষ বা অপ্রত্যক্ষভাবে আগ্নেয়গিরির দ্বারা উৎপাদিত হয়, যা মানবসৃষ্ট বাঁধের মতো বিদ্যমান স্রোতে পৃষ্ঠের জলের প্রবাহকে অস্থায়ীভাবে বাধা দেয়। দুটি প্রধান ধরনের আগ্নেয়গিরির বাঁধ রয়েছে, সেগুলি গলিত লাভা প্রবাহ দ্বারা নির্মিত এবং সেগুলি পাইক্রোক্লাস্টিক উপাদান এবং ধ্বংসাবশেষের প্রাথমিক বা গৌণ জমা দ্বারা তৈরি করা হয়েছিল। এই শ্রেণিবিন্যাসটি সাধারণত অন্যান্য, প্রায়শই বৃহত্তর এবং দীর্ঘকালীন বাঁধের ধরনের ভূতাত্ত্বিক বৈশিষ্ট্যগুলি বাদ দেয়, পৃথকভাবে ক্র্যাটার হ্রদ বলা হয়, যদিও এই আগ্নেয়গিরি কেন্দ্রগুলি আগ্নেয়গিরির বাঁধগুলির জন্য উপাদানের উত্সের সাথে যুক্ত হতে পারে এবং এর সীমানার নীচের অংশটি সর্বনিম্ন অংশ হিসাবে বিবেচিত হতে পারে যেমন একটি বাঁধ, বিশেষ করে যদি গর্তের মধ্যে লেকের স্তর তুলনামূলকভাবে বেশি থাকে।
ওয়ার্নিং (২০১৫-এর চলচ্চিত্র)
ওয়ানিং সাফি উদ্দিন সাফি পরিচালিত ২০১৫ সালের মারপিটধর্মী-নাট্য চলচ্চিত্র। ম্যাপল ফিল্মসের ব্যানারে ছবিটি প্রযোজনা করেছেন টপি খান। এটি টপি খান প্রযোজিত প্রথম চলচ্চিত্র। চলচ্চিত্রটি পরিবেশনা করেছে জাজ মাল্টিমিডিয়া। ছবিটির চিত্রনাট্য লিখেছেন আব্দুল্লাহ জহির বাবু। এতে অভিনয় করেছেন আরিফিন শুভ, মাহিয়া মাহী, মাসুম পারভেজ রুবেল, মিশা সওদাগর প্রমুখ।
চলচ্চিত্রটি ৯ জানুয়ারি, ২০১৫ মুক্তি পাওয়ার কথা থাকলেও বিশ্ব ইজতেমা ও ২০১৫ ক্রিকেট বিশ্বকাপ এর কারণে সময় পিছিয়ে ১ মে, ২০১৫ মুক্তি দেয়া হয়।
কাহিনী সংক্ষেপ
পাচারকারীদের হাত থেকে শিশুদের উদ্ধার করে ডিসিডিবি মুরাদ হাসান। এরই মধ্যে থানায় ফ্যাক্স আসে ডঃ মাসুদকে কিডন্যাপ করা হবে। কিডন্যাপারের পিছু নিয়ে মুরাদ ঢুকে যায় চ্যানেল এক্সের অফিসে। সেখানে সে টিভি রিপোর্টার জিসানকে পাকড়াও করে। জিসান তাকে উল্টো ক্যামেরার সামনের কিডন্যাপার সম্পর্কে জিজ্ঞাসাবাদ করার সময় জিসানের এক সহকর্মী দেখান চ্যানেল ওয়াইতে কিডন্যাপ হওয়া ডঃ মাসুদকে দেখাচ্ছে, যেখানে মাসুদ তার পাপকর্মের কথা স্বীকার করে। এই তথ্য ধারণ করে চ্যানেল ওয়াইয়ের রিপোর্টার তৃণা হাসান।
কিছুদিন পর আবার ওয়ার্নিং আসে ইঞ্জিনিয়ার বেলালকে কিডন্যাপ করা হবে। তার অফিসে এবং বাসায় পূর্ণ পুলিশি নিরাপত্তা দেওয়া হয়। তবুও কিডন্যাপ হয়ে যায় বেলাল। সিসিটিভি ফুটেজ থেকে পাওয়া ছবি থেকে বেড়িয়ে আসে আসল কিডন্যাপারের ছবি। এবং সেই কিডন্যাপার হল টিভি রিপোর্টার জিসান। মুরাদ তৎক্ষণাৎ জিসানের বাড়ি পৌঁছে তাকে ধরার জন্য কিন্তু তার বোন তৃণার কারণে পালিয়ে যেতে সক্ষম হয় জিসান।
ভুমিকম্পে এক দালান ধ্বসে জিসান তার বাবা ও বোনকে হারায়, মা হয়ে যায় মানসিক প্রতিবন্ধী। সে তখন এর পিছনে থাকা লোকদের খুঁজতে গিয়ে উস্তাগারের নাম জানতে পারে এবং এর সাথে সম্পর্কিত ডাক্তার, ইঞ্জিনিয়ার, জমির দালাল সকলকে খুঁজে বের করে তাদের শাস্তির বিধানের লক্ষ্যে একের পর এক কিডন্যাপ করতে থাকে।
অভিনয়শিল্পী নির্বাচন
অগ্নি ছবির সফলতার পর ম্যাপল ফিল্মস লিমিটেড আরিফিন শুভ, মাহিয়া মাহী ও মিশা সওদাগরদের নিয়ে ওয়ার্নিং চলচ্চিত্রটি নির্মাণ করতে আগ্রহী হন। তবে অগ্নির সাথে এই চলচ্চিত্রের কোন যোগসূত্র নেই। দেশা: দ্য লিডার এর পর এই চলচ্চিত্রে দ্বিতীয়বারের মত মাহীকে টিভি রিপোর্টারের ভূমিকায় দেখা যায়।
শুটিংয়ের স্থান
ছবির বেশির ভাগ অংশের শুটিং হয় ঢাকায়। কিছু অংশ কক্সবাজা ও সিলেটে ধারণ করা হয়। "ফেসবুক" ও "শুনো তুমি" গান দুটি সম্পূর্ণ কক্সবাজারে ধারণ করা হয়। ১০ ভাগের মত শুটিং হয় থাইল্যান্ডে।
মুক্তি
ওয়ার্নিং চলচ্চিত্রে মুক্তির তারিখ নির্ধারণ করা হয় ২০১৪ সালের ঈদুল আযহা। কিন্তু মাহীর আরেকটি ছবি দেশা: দ্য লিডার সেসময়ে মুক্তির কথা থাকায় মাহীর অনুরোধে তারিখ পিছানো হয়। পরে তারিখ নির্ধারিত হয় ৯ জানুয়ারি, ২০১৫। কিন্তু বিশ্ব ইজতেমা ও ২০১৫ ক্রিকেট বিশ্বকাপ-এর জন্য সময় পিছিয়ে ১ মে, ২০১৫ চলচ্চিত্রটি মুক্তি দেওয়া হয়। ছবিটি সারাদেশের ৮০টি প্রেক্ষাগৃহে মুক্তি পায়।
.আইএম
.আইএম হল আইল অব ম্যানের ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি আইল অফ ম্যান সরকারের দ্বারা পরিচালিত হয়।
ওয়ার্নিং (২০১৫-এর চলচ্চিত্র)
সঙ্গীত
ওয়ার্নিং চলচ্চিত্রের সুর ও সঙ্গীত পরিচালনা করেছেন শওকত আলী ইমন। গীত রচনা করেছেন কবির বকুল। গানে কণ্ঠ দিয়েছেন শাফিন আহমেদ, নাজমুন মুনিরা ন্যান্সি, মাহফুজ আনাম জেমস, দিলশাদ নাহার কনা, দিনাত জাহান মুন্নী, রুপম। চলচ্চিত্রে ছয়টি গান রয়েছে। জেমসের গাওয়া "এতো কষ্ট" গানটি ২০১৪ সালের ৮ ডিসেম্বর ইউটিউবে প্রকাশিত হয়। কনা ও রুপমের গাওয়া "ফেসবুক" গানটি ২০১৪ সালের ১৭ ডিসেম্বর এবং শাফিন ও ন্যান্সির গাওয়া "শুনো তুমি" গানটি ২০১৪ সালের ২৪ ডিসেম্বর ইউটিউবে প্রকাশিত হয়। ওয়ার্নিং চলচ্চিত্রের অডিও প্রকাশিত হয় ৬ জানুয়ারি, ২০১৫।
.আইএম
১ জুলাই, ২০০৬-এ, .আইএম-এ নিবন্ধন বিশ্বের যেকোনও ব্যক্তির জন্য উন্মুক্ত করা হয়েছিল। ইনস্ট্যান্ট মেসেজিং (আইএম) সফ্টওয়্যার তৈরি করা কোম্পানিগুলির মধ্যে বেশ ডোমেনটি জনপ্রিয়তা অর্জন করেছে। .আইএম ডোমেইনটি জার্মান, ফ্রেঞ্চ এবং ইতালীয়-ভাষী দেশগুলিতেও ব্যবহৃত হয়। ব্যক্তিগত ব্যবহারের জন্য ডোমেনটি সারাবিশ্বে বেশ জনপ্রিয়।
খুলনা বিশ্ববিদ্যালয়
খুলনা বিশ্ববিদ্যালয় বাংলাদেশের একটি সরকারি বিশ্ববিদ্যালয়। এটি দক্ষিণাঞ্চলীয় শহর খুলনাতে অবস্থিত। ১৯৮৭ সালের ৪ জানুয়ারি গেজেটে খুলনা বিশ্ববিদ্যালয় প্রতিষ্ঠায় সরকারি সিদ্ধান্ত প্রকাশিত হয়। তবে আনুষ্ঠানিকভাবে শিক্ষা কার্যক্রম শুরু হয় ১৯৯১ সালের ২৫ নভেম্বর ৪টি পাঠ্য বিষয়ের ৮০ জন শিক্ষার্থী নিয়ে। বর্তমানে বিশ্ববিদ্যালয়ের ৬ টি স্কুল ও ২ টি ইন্সিটিউট এর অধীনে শিক্ষার্থী সংখ্যা প্রায় ৭ হাজার এবং প্রতিবছর ২৯ টি পাঠ্য বিষয়ে শিক্ষার্থী ভর্তি করানো হয়। এটি ছাত্র রাজনীতি মুক্ত বাংলাদেশের একমাত্র সরকারি বিশ্ববিদ্যালয়।
অবস্থান
খুলনা মহানগরী থেকে তিন কিলোমিটার পশ্চিমে, খুলনা-সাতক্ষীরা মহাসড়ক সংলগ্ন ময়ূর নদীর পাশে গল্লামারীতে খুলনা বিশ্ববিদ্যালয় অবস্থিত। এর আয়তন ১০৫.৭৫একর।
অনুষদ ও বিভাগ
বর্তমানে ৮ টি অনুষদের অধীনে ২৯ টি বিভাগ এবং ১টি ইনস্টিটিউট রয়েছে।
বিজ্ঞান, প্রকৌশল ও প্রযুক্তি অনুষদ
একাডেমিক ভবন ১|thumb
ব্যবস্থাপনা ও ব্যবসায় প্রশাসন অনুষদ
১৯৯১ সালে ব্যবসায় প্রশাসন অনুষদের পরিচয় হয় খুলনা বিশ্ববিদ্যালয়ে।
কম্পিউটার বিজ্ঞান ও কৌশল ডিসিপ্লিন
১৯৯১ সালে মাত্র ২০ জন স্নাতক ছাত্রদের নিয়ে কম্পিউটার বিজ্ঞান ও কৌশল ডিসিপ্লিন (সিএসই) কম্পিউটার সায়েন্স অ্যান্ড ইঞ্জিনিয়ারিং সায়েন্স সংক্ষেপে(BSc in Engg.) বিষয়ে স্নাতক পর্যায়ে তার শিক্ষা কার্যক্রম শুরু করে। এখন পর্যন্ত ২১টি ব্যাচ এর প্রায় ৮০০ স্নাতক ছাত্র এই ডিসিপ্লিন থেকে স্নাতক হন। সিএসই ডিসিপ্লিনে প্রতি বছর স্নাতক পর্যায়ে ৪০ জন ছাত্র ভর্তি করা হয়।
রাজনৈতিক
খুলনা বিশ্ববিদ্যালয়ের ছাত্র-বিষয়ক পরিচালকের দপ্তর কর্তৃক জারীকৃত শিক্ষার্থী আচরণ বিষয়ক নীতিমালা অনুসারে এই বিশ্ববিদ্যালয়ে ছাত্রদের রাজনৈতিক কর্মকাণ্ড সম্পূর্ণরূপে নিষিদ্ধ। তবে শিক্ষক ও কর্মচারী - কর্মকর্তাদের জন্য রাজনীতি বিষয়ক কোন প্রকার বাধ্য-বাধকতা নেই।
উল্লেখযোগ্য শিক্ষার্থী
সাহিত্যিক আবিদ হাসান, জনপ্রিয় সায়েন্স ফিকশন লেখক মুহাম্মদ আনোয়ারুল হক খান, পরিবেশ বিজ্ঞানী ডঃ অনিমেষ কুমার গাইন রম্য সাহিত্যিক ও নাট্যকার রিয়াজুল আলম শাওন, কথাসাহিত্যিক নিযু, লেখক, চিত্রশিল্পী ও চলচ্চিত্র নির্মাতা আশরাফুল ইসলাম প্রমুখ।
খুলনা বিশ্ববিদ্যালয়ের উপাচার্য
এ বিশ্ববিদ্যালয়ের প্রথম উপাচার্য বাংলাদেশের প্রকৌশল বিশ্ববিদ্যালয়ের শিক্ষক অধ্যাপক ড. গোলাম রহমান। বর্তমানে অধ্যাপক ড. মাহমুদ হোসেন এ বিশ্ববিদ্যালয়ের উপাচার্যের দায়িত্ব পালন করছেন।
পালাখাল ইউনিয়ন
পালাখাল মডেল ইউনিয়ন বাংলাদেশের চাঁদপুর জেলার অন্তর্গত কচুয়া উপজেলার একটি ইউনিয়ন।
আয়তন
পালাখাল মডেল ইউনিয়নের আয়তন ৪,১৮৬ একর।
জনসংখ্যার উপাত্ত
২০১১ সালের পরিসংখ্যান অনুযায়ী পালাখাল মডেল ইউনিয়নের জনসংখ্যা ২৪,০৩৯ জন। এর মধ্যে পুরুষ ১১,৩৫৪ জন এবং মহিলা ১২,৬৮৫ জন। মোট পরিবার ৪,৭৯২টি।
অবস্থান ও সীমানা
কচুয়া উপজেলার উত্তর-মধ্যাংশে পালাখাল মডেল ইউনিয়নের অবস্থান। এ ইউনিয়নের উত্তরে বিতারা ইউনিয়ন, পশ্চিমে সহদেবপুর পশ্চিম ইউনিয়ন, দক্ষিণে কাদলা ইউনিয়ন এবং পূর্বে কচুয়া দক্ষিণ ইউনিয়ন ও কচুয়া উত্তর ইউনিয়ন অবস্থিত।
ইতিহাস
পালাখাল মডেল ইউনিয়ন এক সময় কচুয়া উপজেলাধীন ৪নং সহদেবপুর ইউনিয়নের অংশ ছিল। পরবর্তীতে বৃহত্তর সহদেবপুর ইউনিয়ন সহদেবপুর পূর্ব ও সহদেবপুর পশ্চিম নামে দুইটি ইউনিয়নে বিভক্ত হয়। বিভক্ত সহদেবপুর ইউনিয়নের মূল সহদেবপুর মৌজা সহদেবপুর পশ্চিম ইউনিয়নের অন্তর্ভুক্ত হওয়ায় এবং সহদেবপুর পূর্ব ইউনিয়ন পরিষদ কার্যালয় এ ইউনিয়নের ২৯নং পালাখাল মৌজার পালাখাল বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ৪নং পালাখাল মডেল ইউনিয়ন রাখা হয়।
প্রশাসনিক কাঠামো
পালাখাল মডেল ইউনিয়ন কচুয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কচুয়া থানার আওতাধীন। এটি জাতীয় সংসদের ২৬০নং নির্বাচনী এলাকা চাঁদপুর-১ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী পালাখাল মডেল ইউনিয়নের সাক্ষরতার হার ৩৯.৮%।
শিক্ষা প্রতিষ্ঠান
১১টি বিদ্যালয়, ২টি নিম্ন মাধ্যমিক বিদ্যালয়, ৩টি মাদ্রাসা, ১টি কলেজ রয়েছে।
যোগাযোগ ব্যবস্থা
পালাখাল মডেল ইউনিয়নের একমাত্র যোগাযোগ ব্যবস্থা হলো সড়ক পথ। তাছাড়া এই ইউনিয়নের মধ্যে দিয়েই ঢাকা-কচুয়া-চাঁদপুর মহাসড়কটির অবস্থান।
জনপ্রতিনিধি
হাবিব মজুমদার জয়
ইয়েতি
তুষারমানব বা ইয়েতি হিমালয় অঞ্চলের কল্পিত জীব। এই জীবকে মানুষের মত দ্বিপদ মনে করা হয়। ইয়েতি কথার মানে "পাথুরে ভাল্লুক"। তাছাড়া ‘মেহ-তেহ’, মানে হলো মানুষ-ভল্লুক, ‘মি-গো’, মানে বন্য মানব, ‘ক্যাং আদমি’ বা তুষারমানব, ‘জোব্রান’ বা মানুষখেকো হিসেবেও পরিচিত। ইয়েতিকে অনেকে নরবানর জাতীয় জীব মনে করেন। উত্তর আমেরিকার বড় পা ওয়ালা জীবের কিংবদন্তির সাথে ইয়েতির তুলনা করা যায়। মনে করা হয় এই জীব চমরী গাইকেও তুলে নিতে পারে।
ইতিহাস
১৮৩২ সালের দিকে অভিযাত্রী হাডসনের বর্ণনার পর ইয়েতির ব্যাপারে সারা বিশ্ব আগ্রহী হয়ে ওঠে। এরপর ১৮৯৯ সালে লরেন্স ওয়েডেল নামের এক অভিযাত্রী দাবি করেন তিনি ইয়েতির পায়ের ছাপ দেখতে পেয়েছেন। অভিযানকালে তার সাথে থাকা গাইডের কাছেও তিনি ইয়েতির পায়ের ছাপের কথা শোনেন। কিন্তু সেটি তুষারমানবের কিনা সে ব্যাপারে তিনি সন্দিহান ছিলেন। ঊনবিংশ শতাব্দীর গোড়ার দিকে ইয়েতি প্রসঙ্গ আবারো বিশ্বজুড়ে আগ্রহের কেন্দ্রবিন্দুতে চলে আসে। এরই মধ্যে ১৯১৩ সালে একদল চৈনিক শিকারি হিমালয়ের তুষার ঢাকা অঞ্চলে শিকারে বের হয় এবং পরে দাবি করে তারা হিমালয়ের বরফে ঢাকা অঞ্চলে সারা শরীর কয়েক ইঞ্চি লম্বা রূপালি হলুদ চুল বা লোমে ঢাকা বানরের মতো কুৎসিত থ্যাবড়া মুখাকৃতির বিকট একটি প্রাণী দেখেছেন। বানরের সাথে এর সাদৃশ্য থাকলেও আকৃতিতে বানরের চেয়ে অনেক বড়। দু'পেয়ে প্রাণীটি অনেকটা মানুষের মতোই চলাফেরা করে এবং দেখে সহজেই ধারণা করা যায় প্রাণীটি অসাধারণ শক্তিশালী।
১৯২১ সালে কর্নেল সি কেক হাওয়ার্ড বেরির নেতৃত্বে একদল অভিযাত্রী এভারেস্ট অভিযানে যায় এবং সে উদ্দেশে সমুদ্রপৃষ্ঠ থেকে প্রায় ২০ হাজার ফুট ওপরে পৌঁছান। সেখানে তারা হিমবাহের নিকটে কয়েকটি বিশাল আকৃতির মানুষের পায়ের ছাপের মতো পদচিহ্ন লক্ষ্য করেন। তুষারশৃঙ্গ এভারেস্ট থেকে মাত্র ৭৮৬ ফুট নিচে অবস্থিত একটি জায়গার নাম রংবুক যেটি অশান্ত ও রহস্যময় স্থান নামে পরিচিত। জায়গাটির আয়তন ২৬৫ বর্গকিলোমিটার এবং সব সময় সেখানে প্রচন্ড ঝড়ো হাওয়া বয়। ১৯২২ সালের দিকে বেশ ক'জন পর্বতারোহী সেখানে অদৃশ্য হয়ে গিয়েছিলেন। ওই অভিযাত্রী দলটিতে একজন চিকিৎসক ছিলেন। তার নাম আলেকজান্ডার কিউলাস্ক। সেখানে আকস্মিক কিউলাস্ক অসুস্থ হয়ে পড়েন। তারপর কয়েক ঘণ্টার মধ্যেই তিনি মারা গেলেন। মারা যাওয়ার সময় তিনি বার বার প্রলাপ বকছিলেন। প্রলাপের সময় তিনি এক লোমশ দানবের কথা বলছিলেন।
১৯২৩ সালে এভারেস্ট অভিযাত্রী ব্রিটিশ নাগরিক মেজর আলান ক্যামেরুন জানিয়েছিলেন অভিযান চলাকালে তিনি হিমালয়ের হিমরেখার ঊর্ধ্বে খাড়া শৈল প্রাচীরের গা ঘেঁষে সংকীর্ণ একটা পথে একদল মানবাকৃতির প্রাণীকে হেঁটে যেতে দেখেছেন।
দৈহিক বিবরণ
১৯৩৭ সালে ফ্রাঙ্ক স্মিদি নামের আরেক ব্রিটিশ অভিযাত্রী তিববতে গিয়ে ১৪ হাজার ফুট উঁচুতে অতিকায় প্রাণীর পদচিহ্ন দেখতে পান। তিনি সেই পদচিহ্নগুলোর মাপও নিয়েছিলেন। পদচিহ্নগুলো লম্বায় ছিল প্রায় ১৩ ইঞ্চি আর চওড়ায় ছিল প্রায় ৫ ইঞ্চি। ১৯৫১ সালে হিমালয় অভিযাত্রী এরিক শিপটন ২৩ হাজার ৪৪০ ফুট উচ্চতায় গৌরীশঙ্কর শৃঙ্গের কাছাঁকাছি অঞ্চলে অতিকায় প্রাণীর পদচিহ্ন দেখতে পেয়ে তার ছবি তুলে নিয়ে আসেন। পরবর্তীতে সেই ছবি সংবাদপত্রে ছাপা হলে বিশ্বব্যাপী বিরাট আলোড়ন সৃষ্টি হয়। সবাই এ ছবি দেখে ইয়েতিদের পায়ের ছাপ মনে করলেও বিজ্ঞানীরা এ ব্যাপারে কোনো সিদ্ধান্তে উপনীত হতে পারেননি। এরই মধ্যে ১৯৫৮ সালে পাওয়া গেল ইয়েতিদের সম্পর্কে আরো কিছু চাঞ্চল্যকর তথ্য। এবারের হোতা আমেরিকান তথ্যানুসন্ধানী ডক্টর নরম্যান ডাইরেনফার্ম এবং অভিযাত্রী মি. ম্যাকলিনের কাছ থেকে জানা গেল ইয়েতি নামের তুষার বানর আসলে নিম্নস্তরের এক ধরনের মানুষ বা মানব সদৃশ্য প্রাণী। এরা হিমালয়ের নিভৃত গুহায় বাস করে এবং বাইরে খুব একটা চলাফেরা করে না। প্রচন্ড শীত ও বৈরী পরিবেশেও এরা সহজে টিকে থাকতে পারে। তাদের আনা বিভিন্ন প্রমাণ থেকে জানা যায় ইয়েতিদের মধ্যে দুটো প্রজাতির রয়েছে, এদের মধ্যে একটি প্রজাতি লম্বায় ৮ ফুট এবং অন্যটির উচ্চতা ৪ ফুটের কাছাঁকাছি।
২০০
২০০ গ্রেগরীয় বর্ষপঞ্জির একটি সাধারণ বছর।
বাংলাদেশে হত্যাকাণ্ডের তালিকা
বাংলাদেশে সংঘটিত গণহত্যার তালিকা নিচে দেওয়া হল (সংখ্যাটি আনুমানিক হতে পারে):
শ্যামাপ্রসাদ মুখোপাধ্যায়
শ্যামাপ্রসাদ মুখোপাধ্যায় (৬ জুলাই ১৯০১ - ২৩ জুন ১৯৫৩) ছিলেন একজন ভারতীয় রাজনীতিবিদ, ব্যারিস্টার এবং শিক্ষাবিদ। যিনি জওহরলাল নেহেরুর মন্ত্রী সভায় ভারতের প্রথম শিল্প ও সরবরাহ মন্ত্রী (বর্তমানে বাণিজ্য ও শিল্প মন্ত্রণালয় নামে পরিচিত) হিসেবে দায়িত্ব পালন করেন। পরবর্তীতে কুখ্যাত "নেহরু-লিয়াকত" চুক্তির বিরোধিতা করে তিনি নেহেরুর মন্ত্রিসভা থেকে পদত্যাগ করেন। তিনি ১৯৫১ সালে রাষ্ট্রীয় স্বয়ংসেবক সংঘের সহযোগিতায় ভারতীয় জনতা পার্টির পূর্বসূরি দল ভারতীয় জনসংঘ দল প্রতিষ্ঠা করেন।
পারিবারিক ইতিহাস
শ্যামাপ্রসাদ মুখোপাধ্যায়ের পরিবারের আদিনিবাস ছিল পশ্চিমবঙ্গের হুগলী জেলার জিরাট-বলাগড় গ্রামে৷ তার প্রপিতামহ পারিবারিক কারণে হুগলী জেলারই এক ব্রাহ্মণ অধ্যুষিত গ্রাম দিগসুই থেকে জিরাট-বলাগড় গ্রামে এসে বসতি গড়েন৷ তার পিতামহ গঙ্গাপ্রসাদ মুখোপাধ্যায় ১৮৩৬ সালের ১৬ই ডিসেম্বর জিরাট-বলাগড় গ্রামেই জন্মগ্রহণ করেন৷ তিনি ছিলেন মেধাবী৷ তিনি জিরাটের বিত্তশালীদের সাহায্যে কলকাতায় ডাক্তারী পড়তে আসেন এবং পরে জিরাট-বলাগড় গ্রাম ছেড়ে কলকাতার ভবানীপুরে বসতি স্থাপন করেন৷
শৈশব ও শিক্ষা
শ্যামাপ্রসাদ মুখার্জী ১৯০১ সালের ৬ই জুলাই কলকাতায় এক উচ্চ সামাজিক মর্যাদাসম্পন্ন ব্রাহ্মণ পরিবারে জন্মগ্রহণ করেন। তার পিতা স্যার আশুতোষ মুখোপাধ্যায় ও মাতা শ্রীমতী যোগমায়া দেবীর কাছ থেকে তিনি কিংবদন্তিতুল্য পাণ্ডিত্য ও ঐকান্তিক জাতীয়তাবাদী চেতনা উত্তরাধিকারসূত্রে লাভ করেন। তারা তাঁকে ‘পবিত্র ও মর্যাদাপূর্ণ জীবন’-যাপনে অনুপ্রাণিতও করেন। ১৯২১ সালে প্রেসিডেন্সি কলেজ থেকে ইংরেজিতে সম্মান পরীক্ষায় প্রথম শ্রেণিতে প্রথম স্থান দখল করার পর শ্যামাপ্রসাদ মুখার্জী ভারতীয় ভাষায় স্নাতকোত্তর ডিগ্রি অর্জন করেন। এরপর তিনি ১৯২৪ সালে বি.এল পরীক্ষায় বিশ্ববিদ্যালয়ে সর্বোচ্চ স্থান লাভ করেন। ছাত্র থাকাকালীন সময় থেকে শ্যামাপ্রসাদ তার ভাইস-চ্যান্সেলর পিতাকে শিক্ষা পরিকল্পনা প্রণয়নে সহায়তা করেন।
পিতার মত তিনিও কলকাতা বিশ্ববিদ্যালয়ের ভাইস চ্যান্সেলর (১৯৩৪-১৯৩৮) হন। ১৯৩৭ সালে তদনীন্তন উপাচার্য শ্যামাপ্রসাদ মুখোপাধ্যায় রবীন্দ্রনাথ ঠাকুরকে অনুরোধ করেন কলকাতা বিশ্ববিদ্যালয়ের জন্য একটি "বিশ্ববিদ্যালয় সংগীত" রচনা করে দেওয়ার জন্য। রবীন্দ্রনাথ একটির বদলে দুটি গান রচনা করে দেন - "চলো যাই, চলো যাই" ও "শুভ কর্মপথে ধর নির্ভয় গান"। "চলো যাই, চলো যাই " গানটি গৃহীত হয় এবং ১৯৩৭ সালের ২৪ জানুয়ারি বিশ্ববিদ্যালয়ের প্রতিষ্ঠাদিবস উপলক্ষে কুচকাওয়াজে ছাত্রদের দ্বারা প্রথম গীত হয়। ২০০৭ সালে বিশ্ববিদ্যালয়ের সার্ধশতবর্ষ উপলক্ষে নতুন বিশ্ববিদ্যালয় সঙ্গীত হিসেবে "শুভ কর্মপথে ধর নির্ভয় গান" গানটি গৃহীত হয়।
রাজনৈতিক জীবন
শুরুতে ড.মুখার্জি ভারত বিভাজনের তীব্র বিরোধী ছিলেন। ১১ ফেব্রুয়ারি ১৯৪১ সালে তিনি বলেন, মুসলিমরা যদি ভারত বর্ষের বিভাজন চায় তবে ভারতের সকল মুসলিমদের উচিত তাদের তল্পিতল্পা গুটিয়ে পাকিস্তান চলে যাওয়া। পরবর্তীকালীন সময়ে লর্ড মাউন্ট ব্যাটেন এর বাড়িতে ভারত বিভাজন ও বাংলা বিভাজন নিয়ে আলোচনা হয়। সভায় সিদ্ধান্ত হয় সংখ্যাগরিষ্ঠ মুসলিম ও হিন্দু জেলা প্রতিনিধি দের নিয়ে দুটি আলাদা সভা হবে এবং সবার মতামত নেয়া হবে। একটি সভার ফলাফলও যদি বাংলা ভাগ এর পক্ষে যায়, তবে বাংলা ভাগ হবে। মুসলিম সংখ্যাগরিষ্ঠ এর সভায় বাংলা বিভাজনের বিপক্ষে বেশি ভোট পড়ে। কিন্তু হিন্দু সংখ্যাগরিষ্ঠদের সভায় বাংলা বিভাজনের পক্ষে ভোট পড়ে। ড.মুখার্জী এখানে বড়সড় ভূমিকা পালন করেন।
শ্যামাপ্রসাদ মুখোপাধ্যায় ও স্বামী প্রণবানন্দ
স্বামী প্রণবানন্দের সাথে তার সখ্যতা ছিল। মহাপ্রয়াণের পূর্বে স্বামী প্রণবানন্দ বাঙালি হিন্দুদের দায়িত্ব তাকে দিয়ে যান। তার হাতে বাঙালি হিন্দুদের ভার দেবার জন্য ১৯৪০ সালের অক্টোবর মাস কাশীধামে ভারত সেবাশ্রম সংঘ এর দূর্গাপূজার উৎসব- সম্মেলনের কয়েক দিন পূর্বে স্বামী প্রণবানন্দজী মহারাজ আচার্য্যদেব তার সঙ্ঘ সন্তানদের বলিলেন--
"শ্যামাপ্রসাদকে নিয়ে এস ।'''
সঙ্ঘ সন্তানগণ জিজ্ঞাসা করিলেন--
" শ্যামাপ্রসাদ কি এখন কাশীতে এসেছেন?"
আচার্য্যদেব বলিলেন--
"হ্যাঁ, এসেছে, খুঁজে দেখ ।"
খোঁজ করিতে করিতে দেখা গেল শ্যামাপ্রসাদ সপরিবারবর্গে কাশী হিন্দু বিশ্ববিদ্যালয়ে অবস্থান করিতেছেন । সন্যাসীরা গিয়া তাঁহাকে বলিলেন--
" স্বামীজী মহারাজ (স্বামী প্রণবানন্দজী মহারাজ)  আপনাকে স্মরণ করেছেন, চলুন একবার আমাদের আশ্রমে । '''
শ্যামাপ্রসাদ বলিলেন--
" মহাষ্টমীর দিন প্রাতে আমরা সকলে আশ্রমে গিয়া মায়ের চরণে অঞ্জলি দেব, স্বামীজী মহারাজেরও দর্শন করব, আশীর্বাদ নেব ।'''
মহাষ্টমীর দিন প্রাতে সপরিবারবর্গে শ্যামাপ্রসাদ আসিলেন । মহা মায়ের চরণে অঞ্জলি নিবেদনপের্ব্বক একাকী আচার্য্যদেবের প্রকোষ্ঠে প্রবেশ করিলেন । আচার্য্যদেবের সহিত শ্যামাপ্রসাদের কী বিষয়ে আলাপ হ‌ইল, তাহা কেহ জানিল না । শ্যামাপ্রসাদের প্রতি আচার্য্যদেবের এই আকর্ষণ ও মনোযোগের এবং পুনঃ পুনঃ আশীর্বাদ দানের মর্ম তখন ভাবিতে না পারিয়া অনেকে অবাক হইল।আচার্যদেব বলিলেন-
বাঙ্গালি জাতির সামনে দাঁড়ানোর একটা লোক ঠিক করে দিয়ে গেলাম।আহা!আমার ভাব শ্যামাপ্রসাদই কিছুটা বুঝেছে।
আচার্য্যদেবের (স্বামী প্রণবানন্দজী মহারাজ) স্থূল লীলা সম্বরণপূর্ব্বক বিরাট সঙ্ঘদেহব্যূহে  অধিষ্ঠানের প্রায় সাত বৎসর পরে ইংরেজ গভর্ণমেন্ট ভারত খণ্ডনপৃর্ব্বক ভারতসাম্রাজ্য ত্যাগের আয়োজন করিল । ভারতের রাষ্ট্রনেতারা ইংরেজের রাজনৈতিক জুয়াখেলায় মাতিয়া চক্রবর্তী রাজা গোপালাচারীর পরিকল্পনাকে (C.R.Formula) স্বীকারপূর্ব্বক ভারতবর্ষকে পাকিস্তান ও হিন্দুস্তান দুই ভাগ করিতে প্রস্তুত হ‌ইললেন । সমগ্র বাংলা ও পাঞ্জাবকে পাকিস্তানে ঠেলিয়া দিবার  আয়োজন হ‌ইল ।
শ্যামাপ্রসাদ মুখোপাধ্যায় ও কাজী নজরুল ইসলাম
ডঃ মুখার্জী ফজলুল হক মন্ত্রিসভায় অবিভক্ত বাংলার অর্থমন্ত্রী রূপে দায়িত্বভার গ্রহণ করেন এবং ১১ ডিসেম্বর, ১৯৪১ থেকে ২০ নভেম্বর, ১৯৪২ পর্যন্ত কাজ করে যান। এই সময় কাজী নজরুল ইসলাম আর্থিক অনটনের কারণে ফজলুল হক সাহেবের কাছ থেকে সাড়া না পেয়ে ডঃ মুখার্জীর শরণাপন্ন হন এবং সহযোগিতা পান। ডঃ মুখার্জী’র পৈতৃক বাড়ি মধুপুরে সস্ত্রীক থাকার ব্যবস্থা করেছেন স্বাস্থ্য উদ্ধারের জন্য। কাজী নজরুল ইসলাম মধুপুর থেকে ১৭ জুলাই, ১৯৪২-এ ডঃ শ্যামাপ্রসাদ মুখার্জীকে একটা চিঠি লেখেন।
শ্রী চরণেষু, …এই coalition ministry-র একমাত্র আপনাকে আমি অন্তর থেকে শ্রদ্ধা করি ও ভালবাসি, আর কাউকে নয়। আমি জানি আমরাই এই ভারতবর্ষকে পূর্ণ স্বাধীন  করব। সেদিন বাঙালীর আপনাকে ও সুভাষবাবুকেই সকলের আগে মনে পড়বে-আপনারাই হবেন এদেশের পতাকার নায়ক। -কাজী নজরুল ইসলাম
শিল্পমন্ত্রী রূপে
১৯৪৭ সালের ১৫ আগস্ট নেহেরুর মন্ত্রিসভায় শ্যামাপ্রাসাদ মুখার্জী শিল্পমন্ত্রী রূপে শপথ গ্রহণ করেন। দেশ স্বাধীনের পর হিন্দু মহাসভাকে সামাজিক ও সাংস্কৃতিক কাজে আত্মনিয়োগের পরামর্শ দেন তিনি।
ভারতের শিল্পমন্ত্রী থাকাকালীন শিল্প উন্নয়ন নিগম, প্রথম শিল্পনীতি প্রণয়ন, চিত্তরঞ্জন লোকোমোটিভ স্থাপন, সিন্ধ্রি সার কারখানা-সহ বহু গুরুত্বপূর্ণ সিদ্ধান্ত গ্রহণ করেন শ্যামাপ্রসাদ মুখার্জী। খড়গপুরে ভারতের প্রথম ইন্ডিয়ান ইনস্টিটিউট অব টেকনোলজি স্থাপনা, কলকাতার প্রথম ইন্ডিয়ান ইনস্টিটিউট অব সোশাল ওয়েলফেয়ার অ্যান্ড বিজনেস ম্যানেজমেন্ট স্থাপনার ভাবনা তারই মস্তিষ্ক প্রসূত।
কাশ্মীর
১৯৫০ সালে পূর্ববঙ্গে হিন্দুদের ওপর অত্যাচার বেড়ে চলে। হত্যা, লুন্ঠন, নারীর সম্ভ্রমহানি নিত্যদিনের ঘটনা হয়ে দাঁড়ায়। এর প্রতিবাদে ১৪ এপ্রিল, ১৯৫০ নেহেরু মন্ত্রিসভার মন্ত্রী হয়েও সংখ্যালঘু নিরাপত্তা (পূর্ব পাকিস্তানের হিন্দু সংখ্যালঘুর নিরাপত্তা) ও নেহেরু-লিয়াকত চুক্তির প্রতিবাদে লোকসভায় প্রতিবাদে গর্জে ওঠেন ডঃ মুখার্জী। অবশেষে নেহেরু মন্ত্রিসভা থেকে তিনি পদত্যাগ করেন। ১৯৫০ সালে সর্দার বল্লভভাই প্যাটেলের মৃত্যু হয়। কংগ্রেসের মধ্যে জাতীয়তাবাদী শক্তির ভর কেন্দ্রে শূন্যতা সৃষ্টি হয়। ১৯৫১ সালের অক্টোবরে অনেক চিন্তন ও মন্থন শেষে রাষ্ট্রীয় স্বয়ংসেবক সংঘের দ্বিতীয় সরসঙ্ঘচালক গুরুজী গোলওয়ালকারের সঙ্গে পরামর্শ ক্রমে নতুন রাজনৈতিক দল ভারতীয় জনসংঘের প্রতিষ্ঠা করেন। ১৯৫২ সালের মে মাসে শ্যামা প্রসাদ মুখার্জী দক্ষিণ কলকাতা লোকসভা কেন্দ্র থেকে বিপুল ভোটে নির্বাচিত হন। ভারতীয় জনসংঘ প্রথম সাধারণ নির্বাচনে তিনটি আসন লাভ করে।
ডঃ মুখার্জী লোকসভায় ন্যাশনাল ডেমোক্রেটিক পার্টি নামে বিরোধী দলের প্রতিষ্ঠা ও নেতৃত্ব দান করেন। লোকসভায় বিরোধী দলের নেতা হিসেবে নিজেকে উদাহরণ হিসাবে প্রতিষ্ঠিত করে গেছেন।
জনসংঘ ঐ সময় বিধানসভা ভোটে বাংলা প্রদেশে ৮টি আসন ও রাজস্থানে ৮টি আসন লাভ করে। রাজস্থানে জমিদার প্রথা বিলোপ আইনের প্রশ্নে বিধায়করা দ্বিধাবিভক্ত ছিল। ডঃ মুখার্জী রাজস্থান পরিষদীয় দলের জরুরি বৈঠক ডেকে নির্বাচনী ইস্তেহারের প্রতিশ্রুতি পালনের দায়বদ্ধতার কথা বলেন। ওই সভায় আটজন বিধায়কের মধ্যে মাত্র দু’জন ভৈরব সিং শেখা‍ওয়াত ও জগৎ সিং জালান উপস্থিত ছিলেন। ডঃ মুখার্জী তৎক্ষণাৎ বাকি ছ’জন বিধায়ককে বহিষ্কার করেন। রাজনৈতিক দায়বদ্ধতার অঙ্গীকার স্বীকার করে তিনি নিজের দলকে মাত্র দুই সদদ্যের দলে পরিণত করেন।
কাশ্মীরে ৩৭০ ধারা চালু রাখলে অদূর ভবিষ্যতে সমস্যা বাড়তে পারে তা তিনি বারবার লোকসভার ভিতরে ও বাইরে ব্যক্ত করেন। প্রসঙ্গত উল্লেখ্য সংবিধানের ৩৭০ ধারায় লেখা হয়। ‘Temporary, Transitional and Special Provision of Article 370’। সংবিধান প্রণেতা সাময়িক, পরিবর্তনমুখী ও বিশেষ কথাগুলির মধ্যে দিয়ে দূরদৃষ্টি প্রতিভাত হয়।
ভারতের অখণ্ডতা ও সার্বভৌমত্ব রক্ষার্থে সংবিধানের বিশেষ অনুচ্ছেদ ৩৭০ ধারা বিলোপ ও পারমিটরাজ বাতিলের দাবিতে ডঃ শ্যামাপ্রসাদ মুখার্জী কাশ্মীর অভিযান করেন। ১৯৫৩ সালের ১১ই মে পাঞ্জাবের উধমপুরে শেষ সভা করে কাশ্মীরে প্রবেশের পথে গ্রেফতারি বরণ করেন।
মৃত্যু
জম্মু-কাশ্মীরের ৩৭০ নং ধারা নিয়ে নেহরু মন্ত্রিসভার(কংগ্রেস) সাথে মতবিরোধ দেখা দিলে তিনি মন্ত্রিসভা থেকে পদত্যাগ করেন। পরবর্তীতে তিনি দক্ষিণপন্থী প্রজা পরিষদ গঠন করে “এক প্রজাতন্ত্রের মধ্যে আরেকটা প্রজাতন্ত্র থাকতে পারে না” এই দাবি নিয়ে আন্দোলন শুরু করেন। ১৯৫৩ সালের ১১ই মে শ্যামাপ্রসাদকে গ্রেপ্তার করে জেলবন্দি করা হলে তিনি বন্দি থাকা অবস্থায় ১৯৫৩-র ২৩ জুন রহস্যময় ভাবে কাশ্মীরে বন্দি অবস্থায় মৃত্যুবরণ করেন।কিছু মতে ধারণা করা হয় তাকে কংগ্রেস সরকার হত্যা করেছে যেটি এখনও বিতর্কিত রয়ে গেছে
কেইউ ব্যান্ড
কেইউ ব্যান্ড হচ্ছে ইতড়িৎচৌম্বক বর্ণালীর অণুতরঙ্গ এর একটি ব্যান্ড যার পরিসীমা থেকে ১২ থেকে ১৮ গিগাহার্জ পর্যন্ত বিস্তৃত। এর নামের উৎপত্তি "কে-আন্ডার" (মূলত জার্মান: কার্জ-উন্টন) এর সংক্ষিপ্ত রুপ থেকে কারণ এটি মূল ন্যাটো কে ব্যান্ড নিম্নবর্তী অংশ। বায়ুমণ্ডলে উপস্থিত জলীয় বাষ্পের দ্বারা অনুরণনের ফলে ন্যাটো কে ব্যান্ড মূলত তিনটি ব্যান্ডে বিভক্ত হয়ে যায় (কেইউ, কে এবং কেএ)। আইইইই স্ট্যান্ডার্ড ৫২১-২০০২ এর রাডার ফ্রিকোয়েন্সি ব্যান্ড নামকরণ-পদ্ধতিতে উল্লেখিত রাডারের আনুষ্ঠানিক সংজ্ঞা অনুযায়ী এই ব্যান্ডের পরিসীমা ১২-১৮ গিগাহার্জ এর মধ্যে।
কেইউ ব্যান্ড প্রাথমিকভাবে উপগ্রহ যোগাযোগের জন্য ব্যবহৃত হয়। এর মধ্যে, স্যাটেলাইট টেলিভিশনের সরাসরি সম্প্রচারকারী উপগ্রহের ডাউনলিঙ্ক এর জন্য এবং অন্যান্য কিছু প্রয়োগ যেমন নাসার স্পেস শাটল এবং আন্তর্জাতিক মহাকাশ স্টেশন (আইএসএস) সাথে যোগাযোগের জন্য ব্যবহৃত ট্র্যাকিং ডেটা রিলে স্যাটেলাইট উল্লেখযোগ্য। Ku ব্যান্ড উপগ্রহ ব্যবহার করা হয় backhauls সম্পাদন করার জন্য, বিশেষ করে স্যাটেলাইট দ্বারা দূরবর্তী অবস্থান থেকে কোন টেলিভিশন নেটওয়ার্কের স্টুডিও প্রেরণ করে এডিটিং এবং সম্প্রচার জন্য।  আন্তর্জাতিক টেলিযোগাযোগ ইউনিয়ন (আইটিইউ) ব্যান্ড দ্বারা এই ব্যান্ডকে একাধিক খণ্ডে বিভক্ত করা হয়েছে যেগুলো এক একটি নির্দিষ্ট ভৌগোলিক অঞ্চলের জন্য নির্ধারিত। এনবিসি হচ্ছে প্রথম টেলিভিশন নেটওয়ার্ক, যা ১৯৮৩ সালে তার ফিডগুলোর সর্বাধিক সংখ্যক আপলিঙ্কের জন্য কেইউ ব্যান্ড ব্যবহার করে।
এই রেডিও ব্যান্ডের কিছু ফ্রিকোয়েন্সি আইন প্রয়োগকারী সংস্থার দ্বারা দ্রুতবেগে চালিত যানবাহন সনাক্তকরনে ব্যবহৃত রাডার বন্দুক এর জন্য নির্ধারিত।
অংশসমূহ এবং অঞ্চলে
থাম্ব|এক ব্যবহার ব্যান্ড [[স্যাটেলাইট টেলিভিশন|-সরাসরি সম্প্রচার উপগ্রহ টেলিভিশন. একটি উপগ্রহ থালা উপর একটি বাসভবন, যা পায় স্যাটেলাইট টেলিভিশন চ্যানেল over a Ku ব্যান্ড মাইক্রোওয়েভ রশ্মি থেকে একটি সম্প্রচার যোগাযোগ উপগ্রহ একটি ভূ-সমলয় কক্ষপথে 35,700 কিলোমিটার (22,000 মাইল) পৃথিবীর উপরে.]]
আমেরিকা
উত্তর ও দক্ষিণ আমেরিকা ব্যবহৃত অধিকাংশ অংশই আইটিইউ অঞ্চল ২ অন্তর্ভুক্ত। এফএসএস (ফিক্সড স্যাটেলাইট সার্ভিস) এর জন্য বরাদ্দকৃত ১১.৭ থেকে ১২.২গি.হা. (লোকাল ওসিলেটর ফ্রিকোয়েন্সি (LOF) এর জন্য ১০.৭৫ থেকে ১১.২৫ গি.হা.) এবং আপলিংকের জন্য বরাদ্দকৃত হচ্ছে ১৪.০ থেকে ১৪.৫ গি.হা.। উত্তর আমেরিকায় প্রায় ২২টিরও বেশি এফএসএস কেইউ ব্যান্ড,  এর প্রতিটি ১২ থেকে ৪৮ ট্রান্সপন্ডারস বহন করে এবং প্রতিটি ২০ থেকে ১২০ ওয়াট ট্রান্সপন্ডার ক্ষমতাসম্পন্ন।
এই 12.2 করতে 12.7 GHz (LOF 11.25 করতে 11.75 GHz) সেগমেন্ট জন্য বরাদ্দ করা হয় এবং স্নাতক (ব্রডকাস্টিং স্যাটেলাইট সার্ভিস). BSS (DBS, সরাসরি সম্প্রচার উপগ্রহ) সাধারণত বহন 16 থেকে 32 ট্রান্সপন্ডারস 27 মেগাহার্টজ ব্যান্ডউইথ চলমান এ 100 থেকে 240 ওয়াট এর পাওয়ার ব্যবহার করতে সক্ষম হবেন রিসিভার অ্যান্টেনা হিসাবে ছোট হিসাবে 18 ইঞ্চি (450 মিমি).
ইউরোপ এবং আফ্রিকা
ইউরোপ ও আফ্রিকা অঞ্চলে এই ব্যান্ডের ব্যবহারকৃত অংশসমূহ আইটিইউ অঞ্চল ১ এর অন্তর্ভুক্ত। ১১.৪৫ থেকে ১২.৫ এবং ১২.৫ থেকে ১২.৭৫ গি.হা. ব্যান্ড এফএসএস (ফিক্সড স্যাটেলাইট সার্ভিস, আপলিঙ্ক এর জন্য ১৪.০ থেকে ১৪.৫ গি.হা.) এর জন্য বরাদ্দ করা হয়েছে। ইউরোপে কেইউ ব্যান্ড এর ১০.৭ থেকে ১২.৭৫ গি.হা. (LOF লো ৯.৭৫০ গি.হা., LOF হাই ১০.৭৫০ গি.হা.) ব্যান্ড সরাসরি সম্প্রচার উপগ্রহ সেবা জন্য, যেগুলো Astra উপগ্রহ দ্বারা পরিবাহিত হয়। ১১.৭ থেকে ১২.৫ গি.হা. সেগমেন্ট জন্য বরাদ্দ করা হয় বিএসএস (ব্রডকাস্টিং স্যাটেলাইট সার্ভিস) এর জন্য ব্যবহার করা হয়।
অস্ট্রেলিয়া
অস্ট্রেলিয়া হচ্ছে আইটিইউ অঞ্চল ৩ এর অন্তর্ভুক্ত এবং অস্ট্রেলিয়ান পরিবেশ নিয়ন্ত্রক একটি লাইসেন্স প্রদান করে যা ডাউনলিংকের জন্য ১১.৭০ গি.হা. থেকে ১২.৭৫ গি.হা. এবং আপলিংকের জন্য ১৪.০ গি.হা. থেকে ১৪.৫ গি.হা. এর ব্যবহার নির্ধারন করে।
ইন্দোনেশিয়া
আইটিইউ ইন্দোনেশিয়া কে অঞ্চলে পি এর শ্রেনীভুক্ত করে যা যে দেশগুলোতে খুব উচ্চ পরিমাণ বৃষ্টি হয় সেগুলোর সমন্বয়ে গঠিত। এই বিবৃতির ফলে অনেকে ইন্দোনেশিয়াতে কেইউ ব্যান্ড (১১ – ১৮ গি.হা.) ব্যবহার সম্পর্কে অনিশ্চিত করে। যদি ভারী বৃষ্টিপাত সম্পন্ন এলাকায় ১০গি.হা. বেশি কম্পাংকের তরঙ্গ  ব্যবহার করা হয়, সেক্ষেত্রে যোগাযোগের প্রাপ্যতা হ্রাস পায়। এই সমস্যা সমাধান করা যায় বেতার যোগাযোগ লিঙ্ক নকশাকরনের সময় উপযুক্ত লিঙ্কটি বাজেট ব্যবহার করে।
উপগ্রহ যোগাযোগের জন্য Ku-ব্যান্ড ব্যবহার, ইন্দোনেশিয়ার মত বিশ্বের অন্যান্য ক্রান্তীয় অঞ্চলে ব্যাপক হারে দেখা যায়। ইন্দোনেশিয়ার উপরে অবস্থিত বিভিন্ন উপগ্রহে কেইউ ব্যান্ডের ট্রান্সপন্ডারস, এ এমনকি কেএ ব্যান্ডের ট্রান্সপন্ডারস দেখা যায়। ২০০২ সালের ডিসেম্বরে উৎক্ষেপিত নিউস্কাই (এনএসএস ৬) শুধুমাত্র কেইউ ব্যান্ড ট্রান্সপন্ডার রয়েছে।
অসুবিধা সমূহ
তবে কেইউ ব্যান্ড সিস্টেমের কিছু অসুবিধেও রয়েছে। বিশেষ করে ভারী বৃষ্টিপাত সম্পন্ন এলাকায় ১০গি.হা. বেশি কম্পাংকের তরঙ্গ ব্যবহার করা হয়, সেক্ষেত্রে বৃষ্টিপাতের পরিমাণের আনুপাতিক হারে সিগনালের লক্ষনীয় অবনতি ঘটে।
রেইন ফেডের অনুরূপ ঘটনাটি হচ্ছে "স্নো ফেড" (তুষার বা বরফ জমে ডিসের ফোকাল পয়েন্ট উল্লেখযোগ্যভাবে পরিবর্তিত ঘটায়)। এছাড়াও, কেইউ ব্যান্ড উপগ্রহের সংকেত প্রেরণের জন্য সি-ব্যান্ড উপগ্রহের তুলনায় বেশি শক্তি প্রয়োজন হয় প্রেরণ করতে চেয়ে সি-ব্যান্ড উপগ্রহের তুলনায়।
চর
thumb|300px|right|[[বাংলাদেশ|বাংলাদেশের শরিয়তপুরের একটি ছোট্ট চর]] চর বা চড়া হলো সাগর, মহাসাগর, হ্রদ অথবা নদী দ্বারা বেষ্টিত স্থলভাগ। সাধারণত নদীর আপন গতিশীলতায় অথবা মোহনায় পলি জমাট বাঁধতে বাঁধতে যে স্থলভাগ গড়ে উঠে, তাকে চর বলে আখ্যায়িত করা হয়।
বাঁকের চর (point-bars) বা পার্শ্বীয় চর এবং মধ্যচরাসহ (medial or braid bars) সকল ধরনের চরই সাধারণভাবে 'চর' বলে অভিহিত হয়।
বৈশিষ্ট্য
চরের উল্লেখযোগ্য দুটি বৈশিষ্ট্য হলো এর সৈকতভাগ বিপুল পলিমাটির কাদাবেষ্টিত থাকে, দ্বীপের মতো বালু বা পাথরের সৈকত থাকে না। আর চরের চারপাশ সাধারণত মিঠাপানিবেষ্টিত থাকে, যেখানে দ্বীপের চারপাশ সাধারণত লোনাপানিবেষ্টিত থাকে।
অ্যাডা
অ্যাডা হলো প্যাসকেল এবং অন্যান্য প্রোগ্রামিং ভাষা থেকে উদ্ভূত একটি স্ট্রাকচারড, স্ট্যাটিকালি টাইপড, ইম্পারেটিভ, অবজেক্ট ওরিয়েন্টেড উচ্চস্তরের প্রোগ্রামিং ভাষা। এটিতে ডিজাইন বাই কন্ট্রাক্ট (DbC), অত্যন্ত স্ট্রং টাইপিং, সুস্পষ্ট কনকারেন্সি, টাস্ক, সিঙ্ক্রোনাস মেসেজ পাসিং, সুরক্ষিত অবজেক্ট, এবং নন-ডিটারমিনিজমের অন্তর্নির্মিত সমর্থন রয়েছে। অ্যাডা রানটাইম ত্রুটির সাহায্যে ত্রুটিগুলি খুঁজতে কম্পাইলার ব্যবহার করে কোডের সুরক্ষা এবং রক্ষণাবেক্ষণ উন্নত করে। অ্যাডা একটি আন্তর্জাতিক প্রযুক্তিগত মান, যা আন্তর্জাতিক মান সংস্থা (আইএসও), এবং ইন্টারন্যাশনাল ইলেকট্রোটেকনিক্যাল কমিশন (আইইসি) দ্বারা যৌথভাবে সংজ্ঞায়িত। ২০২০ সাল অনুযায়ী, অনানুষ্ঠানিকভাবে অ্যাডা ২০১২ নামে পরিচিত মান হলো আইএসও/আইইসি ৮৬৫২:২০১২।
প্রাথমিকভাবে ১৯৭৭ থেকে ১৯৮৩ সাল পর্যন্ত এটি মার্কিন যুক্তরাষ্ট্রের প্রতিরক্ষা বিভাগের তত্ত্বাবধানে গ্রুপ বুল কোম্পানিতে কর্মরত ফরাসি কম্পিউটার বিজ্ঞানী জঁ ইখবিয়া-র নেতৃত্বে পরিকল্পিত হয়েছিল। এটি নির্মাণের উদ্দেশ্য ছিল তৎকালীন ডিওডিতে ব্যবহৃত প্রায় ৪৫০ এর অধিক প্রোগ্রামিং ভাষাকে প্রতিস্থাপিত করা। প্রোগ্রামিং ধারণার প্রবর্তক হিসেবে স্বীকৃত অ্যাডা লাভলেসের নামে অ্যাডা ভাষাটির নামকরণ করা হয়েছিল।
বৈশিষ্ট্য
অ্যাডা মূলত এমবেডেড এবং রিয়েল-টাইম সিস্টেমগুলির জন্য পরিকল্পিত হয়েছিল। ১৯৯২ এবং ১৯৯৫ এর মধ্যবর্তী সময়ে ইন্টারমেট্রিক্সের এস টাকার টাফ্ট অ্যাডা ৯৫ রিভিশন ডিজাইন করেছেন যা সিস্টেম, সংখ্যাগত, আর্থিক এবং অবজেক্ট ওরিয়েন্টেড প্রোগ্রামিং (ওওপি) এর জন্য সমর্থন উন্নত করেছে।
অ্যাডার বৈশিষ্ট্যগুলির মধ্যে রয়েছে: স্ট্রং টাইপিং, মডিউলার প্রোগ্রামিং মেকানিজম (প্যাকেজ), রান-টাইম চেকিং, সমান্তরাল প্রক্রিয়াজাতকরণ (টাস্ক, সিঙ্ক্রোনাস মেসেজ পাসিং, সুরক্ষিত অবজেক্ট এবং ননডেস্ট্রিমেন্টিক সিলেক্ট স্টেটমেন্ট), এক্সেপশন ব্যবস্থাপনা এবং জেনেরিক। অ্যাডা ৯৫ গতিশীল প্রেরণাসহ অবজেক্ট-ওরিয়েন্টেড প্রোগ্রামিংয়ের জন্য সমর্থন যুক্ত করেছে।
অ্যাডার সিনট্যাক্সটি মৌলিক ক্রিয়াকলাপ সম্পাদনের উপায়সমূহকে সংক্ষিপ্ত করে এবং এটিতে ইংরেজী কীওয়ার্ড (যেমন "or else" এবং "and then") এবং প্রতীক (যেমন "||" এবং "&&") ব্যবহার করা হয়। অ্যাডা মৌলিক গাণিতিক অপারেটর "+", "-", "*" এবং "/" ব্যবহার করলেও অন্যান্য চিহ্নগুলি ব্যবহার করা থেকে এড়িয়ে যায়। কোড ব্লকসমূহ "declare", "begin" এবং "end" এর মতো শব্দ দ্বারা সীমাবদ্ধ করা হয়, যেখানে "end" (বেশিরভাগ ক্ষেত্রে) এর পর যে ব্লকটি বন্ধ হয়ে যায় তার শনাক্তকারী (যেমন, if ... end if, loop ... end loop) ব্যবহার করা হয়।
অ্যাডা বড় মাপের সফটওয়্যার সিস্টেম বিকাশের জন্য তৈরি করা হয়েছে। অ্যাডার প্যাকেজগুলি পৃথকভাবে কম্পাইল করা যায়। ধারাবাহিকতা যাচাই করা ছাড়াও অ্যাডা প্যাকেজ স্পেসিফিকেশনগুলো (প্যাকেজ ইন্টারফেস) পৃথকভাবে কম্পাইল করা যেতে পারে। এর ফলে বাস্তবায়ন শুরুর আগে ডিজাইন পর্বের প্রথম দিকেই সমস্যাগুলি শনাক্ত করা সম্ভব হয়।
বহুসংখ্যক কম্পাইল-টাইম চেকগুলি এমন বাগগুলি এড়াতে সহায়তা করে যা অন্যান্য ভাষায় রান-টাইমের আগে শনাক্ত করা যায় না বা শনাক্ত করার জন্য সোর্স কোডে সুস্পষ্ট চেক সংযুক্ত করতে হয়। উদাহরণস্বরূপ, সিনট্যাক্সের সাথে মেলে না এমন শেষ টোকেনের কারণে ত্রুটিগুলি রোধ করতে ব্লকগুলির সুস্পষ্টভাবে নামকরণ করা দরকার। স্ট্রং টাইপিংয়ের ফলে অনেকগুলি সাধারণ সফ্টওয়্যার ত্রুটি (ভুল পরামিতি, সীমার লঙ্ঘন, অবৈধ উদ্ধৃতি, টাইপের অমিল ইত্যাদি) কম্পাইল-টাইম অথবা রান-টাইমের সময় শনাক্ত করা যায়। যেহেতু কনকারেন্সি ভাষার নির্দিষ্টকরণের অংশ, তাই কম্পাইলার কিছু ক্ষেত্রে সম্ভাব্য অচলাবস্থা শনাক্ত করতে পারে। কম্পাইলার সাধারণত আইডেন্টিফারারের বানান ভুল, প্যাকেজগুলির দৃশ্যমানতা, অপ্রয়োজনীয় ডেক্লারেশন ইত্যাদির জন্যও পরীক্ষা করে এবং ত্রুটিটি কীভাবে ঠিক করা যায় সে সম্পর্কে সতর্কতা এবং দরকারি পরামর্শ সরবরাহ করতে পারে।
অ্যাডা অননুমোদিত মেমরির অ্যাক্সেস, বাফার ওভারফ্লো ত্রুটি, পরিসীমা লঙ্ঘন, অ্যারে অ্যাক্সেস ত্রুটি এবং অন্যান্য শনাক্তযোগ্য বাগগুলি থেকে রক্ষা করতে রান-টাইম চেক সমর্থন করে। এই চেকগুলি রানটাইম দক্ষতার স্বার্থে অক্ষম করা যেতে পারে তবে প্রায়শই দক্ষতার সাথে কম্পাইল করা যায়। এটিতে প্রোগ্রাম যাচাইকরণে সহায়তা করার সুবিধাও রয়েছে। একারনে সংকটপূর্ণ সিস্টেমে অ্যাডা ব্যাপকভাবে ব্যবহৃত হয়, যেখানে যেকোনও অসঙ্গতির পরিণতি খুব মারাত্মক হতে পারে, যেমন, দুর্ঘটনাজনিত মৃত্যু, আঘাত বা গুরুতর আর্থিক ক্ষতি। অ্যাডা ব্যবহৃত হয় এমন সিস্টেমগুলির উদাহরণগুলির মধ্যে রয়েছে এভিওনিক্স, এয়ার ট্র্যাফিক কন্ট্রোল, রেলপথ, ব্যাংকিং, সামরিক এবং মহাকাশ প্রযুক্তি।
আডার ডায়নামিক মেমরি পরিচালনা উচ্চ-স্তরের এবং টাইপ-নিরাপদ। অ্যাডার কোনও জেনেরিক বা টাইপহীন পয়েন্টার নেই; বা এটি সুস্পষ্টভাবে কোনও পয়েন্টার টাইপ ঘোষণা করে না। এর পরিবর্তে, সমস্ত ডায়নামিক মেমরি অ্যালোকেশন এবং ডিঅ্যালোকেশন অবশ্যই স্পষ্টভাবে ঘোষিত অ্যাক্সেস টাইপের মাধ্যমে হতে হবে। প্রতিটি অ্যাক্সেস টাইপের একটি সম্পর্কিত স্টোরেজ পুল রয়েছে যা মেমরি পরিচালনার নিম্ন-স্তরের বিশদ পরিচালনা করে; প্রোগ্রামার হয় ডিফল্ট স্টোরেজ পুল ব্যবহার করতে পারেন বা নতুন স্টোরেজ পুল সংজ্ঞায়িত করতে পারেন (অসামঞ্জস্য মেমরি অ্যাক্সেসের জন্য)। এমনকি বিভিন্ন ধরনের অ্যাক্সেস টাইপ ঘোষণা করাও সম্ভব যা সমস্ত একই টাইপ মনোনীত করে তবে বিভিন্ন স্টোরেজ পুল ব্যবহার করে। এছাড়াও, ভাষাটি কম্পাইলের সময় এবং রান-টাইম উভয়ই অ্যাক্সেসযোগ্যতার যাচাইয়ের জন্য সরবরাহ করে, এটি নিশ্চিত করে যে কোনও অ্যাক্সেসের মানটি যে অবজেক্টের দিকে ইঙ্গিত করে তার টাইপগুলিকে প্রকাশ করতে পারে না।
যদিও ভাষার শব্দার্থগুলি অ্যাক্সেসযোগ্য অবজেক্টগুলিকে স্বয়ংক্রিয় আবর্জনা সংগ্রহের অনুমতি দেয়, বেশিরভাগ বাস্তবায়ন এটিকে ডিফল্টরূপে সমর্থন করে না, কারণ এটি রিয়েল-টাইম সিস্টেমে অবিশ্বাস্য আচরণের কারণ হতে পারে। অ্যাডা অঞ্চল-ভিত্তিক মেমরি পরিচালনার সীমিত ফর্মকে সমর্থন করে; এছাড়াও, স্টোরেজ পুলের সৃজনশীল ব্যবহার স্বয়ংক্রিয় আবর্জনা সংগ্রহের সীমিত ফর্মের জন্য সরবরাহ করতে পারে, যেহেতু স্টোরেজ পুলটি ধ্বংস করার ফলে পুলের সমস্ত বস্তু ধ্বংস হয়।
এম ড্যাশের অনুরূপ একটি ডাবল-ড্যাশ ("--") দ্বারা মন্তব্য পাঠ্যকে বোঝানো হয়। সোর্স কোডের কোনও একটি সম্পূর্ণ বিভাগ দুর্ঘটনাক্রমে অকার্যকর হওয়া থেকে রোধ করতে অনাবৃত মন্তব্যগুলি লাইনের শেষে শেষ হয়ে যায়। কোডের পুরো ব্লক অকার্যকর করার জন্য প্রতিটি লাইনের (বা কলাম) শুরুতে পৃথকভাবে "--" যুক্ত করা প্রয়োজন।
সেমিকোলন (";") হলো বিবৃতি সমাপ্তিকারক এবং নাল বা নো-অপারেশন বিবৃতি হলো  সমাপ্তি ঘটানোর মতো বিবৃতি ছাড়া কেবল   ব্যবহারের অনুমতি নেই।
অ্যাডা প্রোগ্রামারদের তাদের অ্যাডা সোর্স কোড রচনায় সহায়তা করতে অনেকের ব্যবহৃত একটি উল্লেখযোগ্য মুক্ত সফটওয়্যার সরঞ্জাম হলো জিএনএটি প্রোগ্রামিং স্টুডিও।
ইতিহাস
১৯৭০ এর দশকে মার্কিন প্রতিরক্ষা বিভাগ (ডিওডি) এর এমবেডেড কম্পিউটার সিস্টেম প্রকল্পগুলির জন্য ব্যবহৃত বিভিন্ন প্রোগ্রামিং ভাষার সংখ্যা নিয়ে উদ্বিগ্ন হয়ে পড়েছিল যার মধ্যে অনেকগুলি ভাষাই অপ্রচলিত বা হার্ডওয়্যার-নির্ভর ছিল এবং সেগুলির কোনোটিই নিরাপদ মডুলার প্রোগ্রামিং সমর্থন করে না। ১৯৭৫ সালে, হাই অর্ডার ল্যাঙ্গুয়েজ ওয়ার্কিং গ্রুপ (HOLWG) নামে একটি ওয়ার্কিং গ্রুপ গঠিত হয়েছিল, যা উদ্দেশ্যে ছিল প্রতিরক্ষা বিভাগ এবং যুক্তরাজ্যের প্রতিরক্ষা মন্ত্রণালয়ের জন্য প্রয়োজনীয় একটি প্রোগ্রামিং ভাষা খুজে বের করে বা তৈরি করে প্রোগ্রামিং ভাষার এই সংখ্যা হ্রাস করা। মূল স্ট্র ম্যানের প্রস্তাবনা দিয়ে শুরু হওয়া বহু পুনরাবৃত্তির পরে শেষ প্রোগ্রামিং ভাষার নামকরণ করা হয়েছিল আডা। প্রকল্পসমূহের জন্য ব্যবহৃত উচ্চ-স্তরের প্রোগ্রামিং ভাষার সংখ্যা ১৯৮৩ সালের ৪৫০ এরও বেশি থেকে ১৯৯৬ সালের মধ্যে ৩৭ এ নেমে এসেছে।
HOLWG ওয়ার্কিং গ্রুপ স্টিলম্যান ভাষার প্রয়োজনীয়তা রচনা করেছিল, এটি একটি ধারাবাহিক নথি যা তারা মনে করে যে একটি প্রোগ্রামিং ভাষার এই প্রয়োজনীয়তাগুলো পূরণ করা উচিত। অনেকগুলি বিদ্যমান ভাষা আনুষ্ঠানিকভাবে পর্যালোচনা করা হয়েছিল, তবে দলটি ১৯৭৭ সালে সিদ্ধান্তে পৌঁছেছিল যে কোনও বিদ্যমান ভাষা নির্দিষ্টকরণ মেনে চলে না।
অ্যাডা প্রাথমিকভাবে প্রোগ্রামিং সম্প্রদায়ের কাছ থেকে পুরোপুরি মনোযোগ আকর্ষণ করেছিল। এর সমর্থকরা ভবিষ্যদ্বাণী করেছিল যে এটি কেবল প্রতিরক্ষা সম্পর্কিত কাজের জন্য নয়, বরং সাধারণ উদ্দেশ্যে প্রোগ্রামিংয়ের জন্য একটি প্রভাবশালী ভাষাতে পরিণত হতে পারে। ইছবিয়া প্রকাশ্যে বলেছিলেন যে দশ বছরের মধ্যে কেবল দুটি প্রোগ্রামিং ভাষা থাকবে: অ্যাডা এবং লিস্প। প্রারম্ভিক বৃহত জটিল ভাষা কম্পাইল করতে অ্যাডা কম্পাইলারগুলো সংগ্রাম করেছিল এবং কম্পাইল-টাইম এবং রান-টাইম পারফরম্যান্স উভয়ই ধীর ছিল। কম্পাইলার বিক্রেতারা তাদের প্রচুর প্রচেষ্টা ব্যয় করেছেন বৃহত্তর, ভাষা-ধারণা-পরীক্ষা-নিরীক্ষায়, সরকারের প্রয়োজনীয় "এসিভিসি" বৈধতা স্যুট যা অ্যাডা ভাষার প্রচেষ্টার অন্য একটি অভিনব বৈশিষ্ট্যে প্রয়োজনীয় ছিল।
প্রথম বৈধতা প্রাপ্ত অ্যাডা বাস্তবায়নটি হলো ১৯৮৩ সালের ১১ এপ্রিল প্রত্যয়িত এনওয়াইইউ অ্যাডা/এড অনুবাদক। উচ্চ-স্তরের সেট ভাষা এসইটিএল-এ এনওয়াইইউ অ্যাডা/এড প্রয়োগ করা হয়েছে। বেশ কয়েকটি বাণিজ্যিক সংস্থা অ্যালেসিস, টেলিসফট, ডিডিসি -১, অ্যাডভান্সড কম্পিউটার প্রযুক্তি, টার্টান ল্যাবরেটরিজ, টিএলডি সিস্টেমস এবং ভারডিক্স সহ সম্পর্কিত বিকাশের সরঞ্জামসহ বেশ কয়েকটি অ্যাডা কম্পাইলার এবং সম্পর্কিত উন্নয়ন সরঞ্জাম সরবরাহ করা শুরু করে।
১৯৯১ সালে মার্কিন প্রতিরক্ষা বিভাগের সমস্ত সফ্টওয়্যারের জন্য অ্যাডা (অ্যাডা ম্যান্ডেট) ব্যবহার করা শুরু হয়েছিল, যদিও প্রায়শই এই নিয়মের ব্যতিক্রম মঞ্জুর করা হয়েছিল। ডিওডি সিওটিএস প্রযুক্তি গ্রহণ করতে শুরু করার সাথে সাথে ১৯৯৭ সালে প্রতিরক্ষা বিভাগের অ্যাডা ম্যান্ডেট কার্যকরভাবে সরানো হয়েছিল। অন্যান্য ন্যাটো দেশগুলিতেও অনুরূপ প্রয়োজনীয়তা বিদ্যমান ছিল: কমান্ড এবং নিয়ন্ত্রণ এবং অন্যান্য কার্যাদি জড়িত ন্যাটো সিস্টেমগুলির জন্য অ্যাডা প্রয়োজন ছিল এবং সুইডেন, জার্মানি এবং কানাডার মতো দেশগুলিতে প্রতিরক্ষা সম্পর্কিত প্রয়োগের জন্য অ্যাডা বাধ্যতামূলক অথবা পছন্দের ভাষা ছিল।
১৯৮০ এর দশকের শেষের দিকে এবং ১৯৯০ এর দশকের গোড়ার দিকে, অ্যাডা কম্পাইলারগুলোর পারফরম্যান্স উন্নত হয়েছিল, তবে তখনও অ্যাডার দক্ষতা পুরোপুরি কাজে লাগাতে বাধা ছিল, একটি টাস্কিং মডেল যা বেশিরভাগ রিয়েল-টাইম প্রোগ্রামারদের ব্যবহৃত ছিল তার চেয়ে আলাদা ছিল।
অ্যাডার সুরক্ষা-সংকটমূলক সমর্থন বৈশিষ্ট্যগুলির কারণে এটি এখন কেবলমাত্র সামরিক প্রয়োগের জন্যই নয়, যেসকল ক্ষেত্রে একটি সফটওয়্যার বাগের পরিণতি মারাত্মক হতে পারে এরকম বাণিজ্যিক প্রকল্পগুলিতেও অ্যাডা ব্যবহৃত হয়, যেমন, এভায়োনিকস এবং এয়ার ট্র্যাফিক কন্ট্রোল, বাণিজ্যিক রকেট যেমন এরিয়েন ৪ এবং ৫, কৃত্রিম উপগ্রহ এবং অন্যান্য মহাকাশ ব্যবস্থা, রেলপথ পরিবহন এবং ব্যাংকিং। কানাডীয় অটোমেটেড এয়ার ট্র্যাফিক সিস্টেম অ্যাডা (এসএলওসি গণনা) ভাষা ব্যবহার করে ১ মিলিয়ন লাইনে লেখা হয়েছিল। এটিতে রয়েছে উন্নত ডিস্ট্রিবিউটেড প্রক্রিয়াজাতকরণ, একটি ডিস্ট্রিবিউটেড অ্যাডা ডাটাবেস এবং অবজেক্ট-ওরিয়েন্টেড ডিজাইন। অ্যাডা অন্যান্য এয়ার ট্র্যাফিক সিস্টেমেও ব্যবহৃত হয়, যেমন, যুক্তরাজ্যের পরবর্তী প্রজন্মের অন্তর্বর্তী ভবিষ্যত অঞ্চল নিয়ন্ত্রণ সরঞ্জাম সহায়তা (আইএফএসিটিএস) এয়ার ট্র্যাফিক কন্ট্রোল সিস্টেমটি স্পার্ক অ্যাডা ব্যবহার করে ডিজাইন এবং প্রয়োগ করা হয়েছে। এটি টিজিভি হাই-স্পিড রেল সিস্টেমের ফরাসি টিভিএম ইন-ক্যাব সিগন্যালিং সিস্টেম এবং প্যারিস, লন্ডন, হংকং এবং নিউ ইয়র্ক সিটির মেট্রো শহরতলির ট্রেনগুলিতেও ব্যবহৃত হয়।
মানীকরণ
১৯৮৩ সালে ভাষাটি আনসি স্ট্যান্ডার্ড (ANSI/MIL-STD 1815A) এবং ১৯৮৭ সালে ফরাসি ভাষায় অনুবাদের পর ইংরেজি সংস্করণে কোনও পরিবর্তন বাদে আইএসও স্ট্যান্ডার্ড হয়েছিল। ভাষাটির এই সংস্করণটি নসিক র্তৃক গৃহীত হওয়ার তপরথেকে ইসাধারণত অ্যাডা ৮৩ নামে পরিচিত, তবে এটি কখনও কখনও আইএসও কর্তৃক গৃহীত হওয়ার তারিখ হিসেবে অ্যাডা ৮৭ নামেও পরিচিত।
১৯৯৫ সালের ফেব্রুয়ারিতে আইএসও এবং আনসি (ISO-8652:1995) উভয় কর্তৃক যৌথভাবে গৃহীত অ্যাডা ৯৫ প্রকাশিত হয়েছিল, যা হলো প্রথম আইওসও স্ট্যান্ডার্ড অবজেক্ট ওরিয়েন্টেড প্রোগ্রামিং ভাষা। মানক পুনর্বিবেচনা এবং ভবিষ্যতের গ্রহণযোগ্যতায় সহায়তা করার জন্য, মার্কিন বিমান বাহিনী জিএনএটি কম্পাইলার বিকাশের জন্য অর্থায়ন করেছিল। বর্তমানে, জিএনএটি কম্পাইলার জিএনইউ কম্পাইলার সংগ্রহের অংশ।
অ্যাডা ভাষার প্রযুক্তিগত বিষয়বস্তু উন্নত ও হালনাগাদ করার কাজ অব্যাহত রয়েছে। ২০০১ সালের অক্টোবরে অ্যাডা ৯৫ এর একটি প্রযুক্তিগত শুদ্ধিপত্র প্রকাশিত হয়েছিল এবং ২০০৭ সালের ৯ মার্চ এটির একটি বড় সংশোধনী ISO/IEC 8652:1995/Amd 1:2007 প্রকাশিত হয়েছিল। স্টকহোমে অ্যাডা-ইউরোপ ২০১২ সম্মেলনে অ্যাডা রিসোর্স অ্যাসোসিয়েশন (এআরএ) এবং অ্যাডা-ইউরোপ অ্যাডা ভাষার সর্বশেষ সংস্করণটির নকশা শেষ করার এবং অনুমোদনের জন্য আন্তর্জাতিক সংস্থার (আইএসও) কাছে রেফারেন্স ম্যানুয়াল জমা দেওয়ার ঘোষণা দিয়েছে। ২০১২ সালের ডিসেম্বরে ISO/IEC 8652:2012 প্রকাশিত হয়েছিল।
অন্যান্য সম্পর্কিত মানগুলির মধ্যে রয়েছে ISO 8651-3:1988 Information processing systems—Computer graphics—Graphical Kernel System (GKS) language bindings—Part 3: Ada.
ভাষা গঠন
আডা হলো ALGOL এর মতো একটি প্রোগ্রামিং ভাষা যা সংরক্ষিত শব্দ যেমন if, then, else, while, for, ইত্যাদি সহ নিয়ন্ত্রণ কাঠামোর বৈশিষ্ট্যযুক্ত। তবে, অ্যাডায় অনেকগুলি ডেটা স্ট্রাকচারিং সুবিধা এবং অন্যান্য বিমূর্ততা রয়েছে যা মূল ALGOL 60 তে অন্তর্ভুক্ত ছিল না, যেমন টাইপ সংজ্ঞা, রেকর্ড, পয়েন্টার, গণনা। এই জাতীয় নির্মাণগুলির কিছুটা উত্তরাধিকার সূত্রে প্রাপ্ত বা প্যাসকেলের দ্বারা অনুপ্রাণিত হয়েছিল।
অ্যাডায় "Hello, world!"
কোন প্রোগ্রামিং ভাষার সিনট্যাক্সের একটি সাধারণ উদাহরণ "হ্যালো, ওয়ার্ল্ড!" প্রোগ্রাম: (hello.adb)
এই প্রোগ্রামটি নির্বিঘ্নে মুক্তভাবে উপলব্ধ উম্মুক্ত উৎসের কম্পাইলার জিএনএটি ব্যবহার করে সংকলন করা যায়,
ডাটা টাইপ
অ্যাডা টাইপ সিস্টেম পূর্বনির্ধারিত আদিম টাইপের একটি সেটের উপর ভিত্তি করে নির্মিত নয়, বরং ব্যবহারকারীরা তাদের নিজস্ব টাইপ ডিক্লার করতে পারেন। এর ডিক্লারেশনটি টাইপের অভ্যন্তরীণ উপস্থাপনার ভিত্তিতে নয় বরং যে লক্ষ্যটি অর্জন করতে হবে তার ভিত্তিতে করা উচিত। এটি কম্পাইলারকে টাইপের জন্য উপযুক্ত মেমরির আকার নির্ধারণ করতে এবং সংকলন সময় এবং রান সময় (যেমন, পরিসীমা লঙ্ঘন, বাফার ওভাররানস, টাইপের ধারাবাহিকতা ইত্যাদি) টাইপ সংজ্ঞা লঙ্ঘনের জন্য পরীক্ষা করতে সহায়তা করে। অ্যাডা একটি পরিসীমা দ্বারা সংজ্ঞায়িত সংখ্যাসূচক টাইপ, মডুলো টাইপ, সমষ্টিগত টাইপ (রেকর্ড এবং অ্যারে) সমর্থন করে। অ্যাক্সেস টাইপগুলি নির্দিষ্ট টাইপের উদাহরণের জন্য একটি রেফারেন্স সংজ্ঞায়িত করে; টাইপহীন পয়েন্টারসমূহকে অনুমতি দেওয়া হয় না ↵ ভাষা দ্বারা প্রদত্ত বিশেষ টাইপগুলি হল টাস্ক টাইপ এবং সুরক্ষিত টাইপ।
উদাহরণস্বরূপ, একটি তারিখ এভাবে উপস্থাপিত হতে পারে:
নিয়ন্ত্রণ কাঠামো
অ্যাডা একটি কাঠামোগত প্রোগ্রামিং ভাষা, যার অর্থ নিয়ন্ত্রণের প্রবাহ স্ট্যান্ডার্ড স্টেটমেন্টগুলিতে কাঠামোযুক্ত হয়। সমস্ত স্ট্যান্ডার্ড কনস্ট্রাক্টস এবং গভীর-স্তরের প্রারম্ভিক প্রস্থান সমর্থিত, তাই কমান্ডগুলিতে সমর্থিত "go to" কমান্ডের ব্যবহার খুব কমই প্রয়োজন।
প্যাকেজ, পদ্ধতি এবং ফাংশন
উদাহরণ: Package specification (example.ads) Package body (example.adb) এই প্রোগ্রামটি এক্সেকিউশনের মাধ্যমে মুক্তভাবে উপলভ্য উম্মুক্ত উৎসের কম্পাইলার জিএনএটি ব্যবহার করে সংকলন করা যায়, প্যাকেজ, পদ্ধতি এবং ফাংশনগুলি যে কোনও গভীরতায় নেস্ট করতে পারে এবং প্রত্যেকটিই লজিকাল বহিরাগততম ব্লকও হতে পারে।
প্রতিটি প্যাকেজ, পদ্ধতি বা ফাংশনে নিজস্ব ধ্রুবক, টাইপ, ভেরিয়েবল এবং অন্যান্য পদ্ধতি, ফাংশন এবং প্যাকেজ ডিক্লারেশন থাকতে পারে যা যেকোনো ক্রমে ডিক্লারেশন করা যেতে পারে।
কনকারেন্সি
টাস্ক-ভিত্তিক কনকারেন্সিতে অ্যাডার ভাষা সমর্থন রয়েছে। অ্যাডার মৌলিক কনকারেন্ট একক হলো একটি টাস্ক, যা একটি অন্তর্নির্মিত সীমিত টাইপ। টাস্ক দুটি অংশে সুনির্দিষ্ট করা হয় - টাস্ক ডিক্লারেশন টাস্ক ইন্টারফেসকে (টাইপ ডিক্লারেশনের অনুরূপ) সংজ্ঞায়িত করে, টাস্ক বডি টাস্কের কার্যকারিতা নির্ধারণ করে। প্রয়োগের উপর নির্ভর করে, অ্যাডা টাস্কগুলি হয় অপারেটিং সিস্টেম থ্রেড বা প্রক্রিয়াগুলিতে ম্যাপ করা হয় বা অ্যাডা রানটাইম দ্বারা অভ্যন্তরীণভাবে নির্ধারিত হয়।
টাস্কগুলিতে সিঙ্ক্রোনাইজেশনের জন্য এন্ট্রি থাকতে পারে (সিঙ্ক্রোনাস মেসেজ পাস করার একটি ধরন)। টাস্ক এন্ট্রিসমূহ টাস্ক স্পেসিফিকেশনের মধ্যে ঘোষণা করা হয়। প্রতিটি টাস্ক এন্ট্রি টাস্ক বডি মধ্যে এক বা একাধিক accept স্টেটমেন্ট থাকতে পারে। যদি কার্যটির নিয়ন্ত্রণ প্রবাহ একটি accept বিবৃতিতে পৌঁছায়, অন্য টাস্ক দ্বারা সংশ্লিষ্ট এন্ট্রি কল না করা পর্যন্ত টাস্কটি অবরুদ্ধ করা হয় (অনুরূপভাবে, কল করা টাস্কটিতে accept বিবৃতি না পৌঁছানো অবধি সংশ্লিষ্ট কলিং টাস্ককে অবরুদ্ধ করা হয়)। টাস্ক এন্ট্রিগুলিতে প্রক্রিয়াগুলির মতো পরামিতি থাকতে পারে, যাতে কার্যগুলি সিঙ্ক্রোনালি ডেটা আদান প্রদানের অনুমতি দেয়। select বিবৃতিগুলির সাথে একত্রে accept বিবৃতিগুলির guards এর সংজ্ঞা দেওয়া সম্ভব (ডিজকস্ট্রার রক্ষিত আদেশের মতো)।
অ্যাডায় পারস্পরিক বর্জনের জন্য protected objects রয়েছে। protected objects হলো মনিটরের মতো একটি গঠন, তবে সিগন্যালিংয়ের জন্য শর্তসাপেক্ষ ভেরিয়েবলের পরিবর্তে guards ব্যবহার করে (শর্তাধীন সমালোচনামূলক অঞ্চলের মতো)। protected objects ডেটা এনক্যাপসুলেশন এবং মনিটরের থেকে নিরাপদ পারস্পরিক বর্জন এবং শর্তসাপেক্ষ গুরুত্বপূর্ণ অঞ্চলের প্রবেশদ্বারকে একত্রিত করে। ক্লাসিক্যাল মনিটর থেকে প্রধান সুবিধাটি হলো সংকেত দেওয়ার জন্য কন্ডিশনাল ভেরিয়েবলের প্রয়োজন হয় না, যার ফলে ভুল লকিং সেমান্টিকের কারণে সম্ভাব্য ডেডলকগুলি এড়ানো যায়। টাস্কের মতো, সুরক্ষিত অবজেক্টটি একটি অন্তর্নির্মিত সীমিত টাইপের এবং এটিতে একটি ডিক্লারেশন অংশ এবং একটি বডি রয়েছে।
সুরক্ষিত অবজেক্ট এন্ট্রিগুলি পদ্ধতির অনুরূপ, তবে অতিরিক্ত guards রয়েছে। যদি কোনও guard মিথ্যা হিসাবে মূল্যায়ন করা হয়, একটি কলিং টাস্ক ব্লক হয়ে যায় এবং সেই এন্ট্রির কিউতে যুক্ত হয়; সুরক্ষিত অবজেক্টের ভিতরে বর্তমানে কোনও কাজ সম্পাদন করা হচ্ছে না বলে এখন অন্য একটি কাজ সুরক্ষিত অবজেক্টে সংযুক্ত করা যেতে পারে। যখনই কোনও টাস্ক সুরক্ষিত বস্তুটি ছেড়ে দেয় তখন গার্ডগুলো পুনরায় মূল্যায়ন করা হয়, কারণ এই একমাত্র সময় যখন গার্ডগুলোর মূল্যায়ন পরিবর্তন হতে পারে।
এন্ট্রিগুলিতে কল একই স্বাক্ষর সহ অন্যান্য এন্ট্রিগুলিতে requeued করা যেতে পারে। কোনো টাস্ককে রিকিউ করা হলে তাকে অবরুদ্ধ করে লক্ষ্য এন্ট্রিতে সারিবদ্ধ করা হয়; এর অর্থ হলো সুরক্ষিত অবজেক্টটি মুক্তি পেয়েছে এবং অন্য কোনও টাস্ক সংযুক্তির অনুমতি দেয়।
প্রাগমা
প্রাগমা হলো একটি কম্পাইলার নির্দেশ যা সংকলিত আউটপুটটির সুনির্দিষ্ট কারসাজির অনুমতি দেওয়ার জন্য কম্পাইলারকে তথ্য পৌঁছে দেয়। কিছু প্রাগমা ভাষার মধ্যেই তৈরি করা হয়, অন্যগুলো বাস্তবায়ন-নির্দিষ্ট।
কম্পাইলার প্রাগমার সাধারণ ব্যবহারের উদাহরণগুলি হল কিছু নির্দিষ্ট বৈশিষ্ট্য অক্ষম করা যেমন, রান-টাইম টাইপ চেকিং বা অ্যারে সাবস্ক্রিপ্ট বাউন্ডারি চেকিং, বা কোনও ফাংশন কলের পরিবর্তে কম্পাইলারকে অবজেক্ট কোড সন্নিবেশ করার নির্দেশ দেওয়া (যেমনটা সি/সি ++ ইনলাইন ফাংশনগুলির সাথে করে)।